Әкълим Мөхәммәтҗанов

Әкълим Мөхәммәтҗанов (Әкълим Касыйм улы Мөхәммәтҗанов, ,  — , ) — СССР һәм РФ нифет сәнәгате эшлеклесе, «Татнефть»нең генераль директоры (1980-1990), СССР дәүләт премиясе лауреаты (1990), Татарстан АССРыннан 11 чакырылыш СССР Югары Советы депутаты (1984-1989), Татарстан АССР Югары Советы депутаты.
 Биографиясе 
1930 елның 14 февралендә Татарстан АССРның Лениногорск районы Тимәш авылында туган. Хезмәт эшчәнлеген 1946 елда Тимәш җидееллык мәктәбе укытучысы булып башлый.

1949 елдан Мөхәммәтҗановның хезмәт биографиясе республиканың һәм илнең нефть һәм газ сәнәгате белән тыгыз бәйләнгән, ул анда оператордан «Татнефть» ҖБ генераль директорына кадәр юл үткән. 1967-1979 елларда «Баулынефть», «Лениногорскнефть» һәм «Прикамнефть» нефть-газ чыгару идарәләрен эзлекле рәвештә җитәкли. 1980 елда Ә. К. Мөхәммәтҗанов «Татнефть» берләшмәсен җитәкли. Республика нефтьчеләре өчен иң катлаулы елларда илнең нефть тармагындагы иң эре предприятиеләрнең берсе тотрыклы эшләве аның исеме белән бәйле. Аның җитәкчелегендә Татарстан нефтьчеләренең Көнбатыш Себер ятмаларын эшкәртү башланды. Ул сәнәгать предприятиеләре составында ярдәмче хуҗалыклар булдыру һәм аларда алдынгы технологияләр кертү инициаторы булды. «Татнефть» белән җитәкчелек иткән чорда әйләнә-тирә мохитне саклау буенча практик программалар актив тормышка ашырылды, шуның өчен аңа СССР Дәүләт премиясе бирелде. 1990 елда Әкълим Касыйм улы СССР нефть сәнәгате министры урынбасары — nышкы элемтәләр бүлеге башлыгы итеп билгеләнә.

2004 елның 21 июлендә вафат була.
 Бүләкләр һәм исемнәре 
 Ленин ордены
 Хезмәт Кызыл Байрагы ордены
 Октябрь Революциясе ордены
 «Фидакарь хезмәт өчен. В. И. Ленин тууына 100 ел тулу уңаеннан» медале
 Хезмәт ветераны медале
 СССРның дәүләт премиясе (1990)
 РСФСРның атказанган нефть һәм газ сәнәгате хезмәткәре
 Татарстан Республикасының Мактау Грамотасы
 Алабуганың мактаулы гражданы
 Баулы шәһәренең Мактау гражданины

 Искәрмәләр 

 Чыганаклар 
 Биография на официальном портале Республики Татарстан
 Биография на официальном сайте города Елабуги
 «Некролог на сайте Время и деньги»

 Сылтамалар 

 Моны да карагыз 

Төркем:Татнефть җитәкчеләре
Төркем:Шәхесләр:Татнефть